Cho Se-hui

Cho Se-hui, eller Jo Sehui, (Hangul: 조세희, Hanja: 趙世熙; født 20. august 1942 i Gapyeong i Gyeonggiprovinsen i japanskannektert Korea, død 25. desember 2022 i Seoul i Sør-Korea) var en koreansk forfatter.

Liv og virke

Bakgrunn
Cho Se-hui studerte fra 1963 studerte han kreativ skriving ved Sorabol College of Arts, deretter koreansk litteratur ved Kyung Hee University.

Forfatter
Cho tilgørte den såkalte «hangulgenerasjonen», slik kalt fordi denne korhorten var de første som ble utdannet på koreansk (mens de forutgående hadde vokst opp under japansk herredømme og språk, og de enda tidligere litterati hadde studert på kinesisk).

I 1965 vant han den litterære aviskonkurransen Kyunghyang Shinmun for sin novelle Funeral Ship Without Sails. Etter debuten fortsatte forfatteren å arbeide som kontorist. I 1978 ble hans bind med noveller, Dvergen (난장이가 쏘아올린 작은 공), publisert. Den inneholdt tolv sammenhengende historier som omhandler de eksistensielle behov til industriarbeidere på 1970-tallet.

Ett år senere mottok Cho Tongin-litteraturprisen for dette arbeidet. Dvergen er blitt ansett som en klassiker i koreansk litteraturhistorie siden utgivelsen med vedvarende stor innflytelse på både lesere og forfattere.

Dvergen er en yŏnjak sosŏl (lenket roman) eller samling av separat publiserte noveller som kan stå alene eller supplere hverandre. Denne splittede strukturen, sammen med Chos skjærende, sidestilte og umarkerte narrativ, skildrer et samfunn som «skiller mennester fra skaperverkets naturlige rytmer og form.»

Det er et kraftfullt verk av samfunnskritikk som fokuserer på dramatiske og forserte ombyggingen av Seoul på 1970-tallet, og de menneskelige kostnadene som fulgte med den. Den kombinerer bitende realisme med en ofte fantastisk struktur som trekker leseren inn i den vanskelige og fragmenterte epoke verket beskriver. Cho kombinerer en kaleidoskopisk narrativ tilnærming, kraftig bruk av vitenskapelige symboler og en flat fortellertone. Å lese Dvergen krever sitt av oppmerksomheten, men de sammenlåsende narrative buene og ofte foruroligende interne endringer i fortelleren eller tidsrammen er både støttende for bokens tema, og til syvende og sist givende. Koreanere anser dette verket for å være et av de kritiske verkene på 1970-tallet.

Boken ble høyt priset av litteraturanmeldere og av de koreanske leserne, men led ofte under anslagene mot pressefrigheten under autroritære regjeringer i 1980- og 1990-årene, ettersom den var kristisk til udemokratiske regjegjeringer, og speilet de mørke og stygge sider ved deres økonomien-først-politikk.

Cho vendte seg senere til fotografering og reiste rundt i Sør-Korea og fanget scener fra folks hverdag.

I 1990 ga han ut White Jacket. Fra 1997 jobbet han som redaktør for det samfunnskritiske magasinet «Tangdae pip'yŏng» (Current Contemporary Criticism) og fra 1999 ved Kyung Hee University, hvor han hadde studert.

I 2000 publiserte han sin samling av bilder og historier, Roots of Silence, som inneholder bilder av en hendelse i 1980 der politiet voldelig brøt opp en demonstrasjon av gruvearbeidere. I 2002, 24 år etter den første utgivelsen, opplevde Dvergen sitt 150. opplag. Ved denne anledning publiserte det litterære magasinet Chakka segye en spesialutgave dedikert til forfatteren Cho Se-hui.

Han led av kronisk sykdom og var blitt kraftig og langtidssvekket av covid-19 som var blitt rammet av i april 2022, og var til pleie til da hans tilstand forverret seg brått i desember 2022, med døden som utgang i 80 års alder.

Verker 
  (Dvergen) Seoul: Munhak-kwa chisŏngsa 1978
  (Tidsreise) Seoul: Munhak-kwa chisŏngsa 1983
  (Stiklingen som kommer i mitt nett) Seoul: Sŏl 1995
  (Taushetens røtter) Seoul: Yŏlhwadang 1985

Filmatisering 
  (Dvergen) 1981

Referanser

Personer fra Gyeonggi
Sørkoreanske forfattere
Dødsfall relatert til covid-19 i Sør-Korea